DIRECŢIA URBANISM

ARHITECT ŞEF

Nr. 20306/ 03.04.2025

RAPORT DE SPECIALITATE

**privind aprobarea Planului Urbanistic Zonal -Modificare PUZ „Extindere și modernizare salon auto și service”, sat Chilieni, Municipiul Sfântu Gheorghe**

Inițiatorul documentației de urbanism este Societatea Comercială AUTO BOGYÓ SRL**,** care dorește modificarea parțială a reglementărilor urbanistice a zonei studiate aflate parțial în intravilanul Municipiului. Terenul care face obiectul documentației de urbanism totalizează o suprafață de 37.030 mp-zonă studiată și 11.100 mp suprafață reglementată înscrisă în CF 43690, nr. cad. 43690 Municipiul Sfântu Gheorghe. Se va introduce în intravilan o suprafață de 734 mp. adiacent zonei de intravilan.

Zona studiată este reglementată de PUZ „Salon auto și service” aprobat prin HCL 196/2008, și PUZ „Comercializarea plantelor și servicii pentru grădinărit” aprobat prin HCL 137/2011.

Documentația Planul Urbanistic Zonal -Modificare PUZ „Extindere și modernizare salon auto și service”, sat Chilieni, a fost avizată în cadrul ședinței CTATU din data de 12.03.2025.

Planul Urbanistic Zonal a fost elaborat în conformitate cu:

* Legea nr.350/2001 privind amenajarea teritoriului şi urbanismul, cu modificările şi completările ulterioare;
* Legea nr.50/1991 republicată, privind autorizarea executării construcţiilor şi unele măsuri pentru realizarea locuinţelor, cu modificările şi completările ulterioare;
* Hotărârea Guvernului nr.525/1996 privind aprobarea Regulamentului general de urbanism;
* Ordinul nr. 2701/30.12.2010 pentru aprobarea metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi urbanism;
* Ordinul 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism;

Luând în considerare faptul că în etapa de consultare a documentației PUZ nu au fost formulate observații;

Având în vedere că inițiatorul Planului Urbanistic Zonal dorește accesarea de fonduri pentru derularea unor noi investiții se impune urgentarea procedurii de aprobare a hotărârii;

Având în vedere cele arătate anterior și prevederile art. 47 alin. (1), (2), (3) și (5)și ale art. 56 alin. (6) și (7) din Legea 350/2001 amenajarea teritoriului și urbanismul, cu modificările și completările ulterioare, propun aprobarea Planului Urbanistic Zonal în forma inițiată.

#### ARHITECT ŞEF

## Berszan Ruxandra Carmen